Predhodno financiranje rezerve za prilagoditev na brexit Nadaljnja humanitarna pomoč beguncem v Turčiji in širše Posodobitev ocenjenih potreb za odhodke za kmetijstvo Druge prilagoditve in tehnične posodobitve

Spremembe splošnega izkaza odhodkov in prihodkov ter izkazov prihodkov in odhodkov po oddelkih so na voljo na portalu EUR-Lex ( https://eur-lex.europa.eu/budget/www/index-sl.htm ). Temu dokumentu je za ponazoritev priložena angleška različica sprememb kot priloga v proračunskem formatu.

—Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije (…), in zlasti člena 42 Uredbe,

—Pogodbe o delovanju Evropske unije (PDEU) in zlasti člena 314 PDEU v povezavi s Pogodbo o ustanovitvi Evropske skupnosti za atomsko energijo (Pogodba Euratom) in zlasti členom 106a Pogodbe Euratom,

¾posodobitev prihodkovne strani proračuna, zlasti kar zadeva napoved za lastna sredstva na podlagi nereciklirane odpadne plastične embalaže, revidirani prispevek Združenega kraljestva in prispevek Evropske skupnosti za premog in jeklo, ter

¾prilagoditve ravni odobritev in/ali osebja nekaterih decentraliziranih agencij (EASA, ACER, EIOPA, ECDC, EMA, EASO in eu-LISA) in EJT ob upoštevanju učinka najnovejših zakonodajnih ali političnih sprememb na njihove dejavnosti v letu 2022;

¾nadaljnjo pomoč beguncem zaradi konflikta v Siriji in širše ter gostiteljskim skupnostim v Turčiji, Jordaniji, Libanonu in drugih delih regije v okviru splošne migracijske politike EU;

Skupne potrebe EKJS za leto 2022 (po upoštevanju rezervacij EKJS, povezanih s „finančno disciplino“) so zdaj ocenjene na 40 919,9 milijona EUR , kar pomeni povečanje za 70 milijonov EUR v primerjavi s PP 2022. To povečanje je izključno posledica dodatnih potreb po neposrednih plačilih.

DP 1/2022 posodablja ocene odhodkov za kmetijstvo na podlagi najnovejših gospodarskih podatkov in zakonodajnega okvira. Komisija je imela do septembra 2021 na razpolago prve napovedi ravni proizvodnje za leto 2021 in obete za kmetijske trge ter dejanske zneske izvrševanja za večino proračuna za leto 2021 za deljeno upravljanje EKJS, kar je podlaga za posodobljene ocene proračunskih potreb za leto 2022.

Zahteva se 71 milijonov EUR v odobritvah za prevzem obveznosti za okrepitev financiranja dejavnosti za begunce in gostiteljske skupnosti v Turčiji v okviru instrumenta za predpristopno pomoč. Teh 71 milijonov EUR bo dopolnilo 120 milijonov EUR, za katere bodo prevzete obveznosti iz načrtovanih zneskov v okviru IPA v letu 2022, zlasti za upravljanje migracij in varovanje meja ter druge socio-ekonomske ukrepe.

Komisija je v predlogu spremembe proračuna (PSP) 5/2021 predlagala nadaljnjo pomoč najranljivejšim od približno 3,7 milijona beguncev zaradi konflikta v Siriji in širše v Turčiji. Potreben je skupni znesek v višini 325 milijonov EUR v odobritvah za prevzem obveznosti, da se zagotovi nadaljnja humanitarna pomoč beguncem v Turčiji z razširitvijo obsega podpore mreže socialne varnosti v sili (ESSN), ki zagotavlja mesečna denarna nakazila več kot 1,5 milijona beguncem. Da bi bil ta znesek na voljo, je Komisija predlagala, da se združijo celotna nerazporejena razlika do zgornje meje v razdelku 6 „Sosedstvo in svet“ v letu 2021 v višini 149,6 milijona EUR, sredstva v višini 100,4 milijona EUR v odobritvah za prevzem obveznosti v okviru sredstev za humanitarno pomoč v letu 2021 in nadaljnjih 75 milijonov EUR iz proračunske vrstice za humanitarno pomoč v letu 2022. Kar zadeva odobritve plačil, je Komisija v PSP 5/2021 napovedala, da bo učinek nadaljnjih ukrepov na plačila za leto 2022 vključen v dopolnilno pismo k predlogu proračuna za leto 2022.

Ustrezne proračunske vrstice in kadrovski načrti so podrobno opisani v prilogi v proračunskem formatu, skupaj s posodobitvijo prihodkov, ki izhaja iz sprememb odhodkov iz tega dopolnilnega pisma.

PP 2022 je že vključeval učinek uradnih obvestil držav članic z dne 19. februarja 2021 o prerazporeditvah med neposrednimi plačili in razvojem podeželja. Vendar so se ob pripravi PP 2022 uradna obvestila o izvajanju različnih shem neposrednih plačil za koledarsko leto 2021 še vedno analizirala, zato njihovih učinkov na posamezne sheme za proračunsko leto 2022 v PP 2022 še ni bilo mogoče upoštevati. To je zdaj vključeno v ocene DP 1/2022. Natančneje, potrebe po shemi osnovnega plačila in shemi za male kmete so nekoliko večje kot v PP 2022, potrebe po shemi enotnega plačila na površino in shemi za mlade kmete pa so manjše.

Znesek namenskih prejemkov, ki bodo po ocenah na voljo v letu 2022, ostaja enak kot v PP 2022, tj. 551 milijonov EUR. V nasprotju s prejšnjimi leti DP 1/2022 ne vključuje pričakovanega prenosa namenskih prejemkov iz leta 2021 v leto 2022. Izvrševanje proračuna EKJS za leto 2021 dobro napreduje, zlasti za neposredna plačila . Finančna disciplina, ki se je uporabljala v proračunu za leto 2021, je znašala 883 milijonov EUR, od tega 487,6 milijona EUR za vzpostavitev krizne rezerve in 395,4 milijona EUR za zmanjšanje zneska, ki je na voljo za neposredna plačila, da se upoštevajo neto sredstva EKJS. V skladu s členom 12(2)(d) finančne uredbe bi se presežek iz leta 2021 prenesel v leto 2022 za povračilo kmetom, da bi se delno nadomestilo to dodatno zmanjšanje zaradi finančne discipline v letu 2021. Neporabljene odobritve v višini 487,6 milijona EUR iz rezerve za krizne razmere v kmetijskem sektorju za leto 2021, ki ne bodo vpoklicane, se bodo prenesle za povračila kmetom na podlagi finančne discipline v letu 2022.

Na podlagi teh posodobitev Komisija predlaga povečanje ocen odhodkov za kmetijstvo za 70 milijona EUR v primerjavi s PP 2022. Za kritje potreb EKJS v letu 2022 so potrebne odobritve za prevzem obveznosti v višini 40 368,9 milijona EUR, kar vključuje znesek v višini 497,3 milijona EUR za Rezervo za krizne razmere v kmetijskem sektorju. Ta skupni znesek ostaja nižji od neto sredstev EKJS v višini 40 639 milijonov EUR, pri čemer razlika do zgornje meje znaša 270,1 milijona EUR. To pomeni, da se bo finančna disciplina uporabljala le za vzpostavitev rezerve za krizne razmere v kmetijskem sektorju za proračunsko leto 2022 .

Proračunska vrstica Naziv Odobritve za prevzem obveznosti Odobritve plačil 08 02 05 01 POSEI in manjši egejski otoki (neposredna plačila) 0 0 08 02 05 02 Shema enotnega plačila na površino (SEPP) –41 000 000 –41 000 000 08 02 05 03 Prerazporeditveno plačilo 3 000 000 3 000 000 08 02 05 04 Shema osnovnega plačila 86 000 000 86 000 000 08 02 05 05 Plačilo za kmetijske prakse, ki so koristne za podnebje in okolje –4 000 000 –4 000 000 08 02 05 06 Plačilo za kmete na območjih z naravnimi omejitvami 0 0 08 02 05 07 Plačilo za mlade kmete –39 000 000 –39 000 000 08 02 05 08 Plačilo za bombaž, vezano na kmetijsko rastlino 0 0 08 02 05 09 Shema prostovoljne vezane podpore 5 000 000 5 000 000 08 02 05 10 Shema za male kmete 60 000 000 60 000 000 08 02 05 11 Rezerva za krize v kmetijskem sektorju 0 0 08 02 05 12 Povračilo neposrednih plačil kmetom iz prenesenih odobritev v zvezi s finančno disciplino 0 0 Skupaj 70 000 000 70 000 000

5. Posodobitev sporazumov o partnerstvu o trajnostnem ribištvu

Kot je predvideno v točki C dela II Medinstitucionalnega sporazuma , je Komisija proučila najnovejše razpoložljive informacije v zvezi s sporazumi o partnerstvu o trajnostnem ribištvu ter pregledala pričakovane potrebe za leto 2022 na podlagi razvoja pogajanj z udeleženimi tretjimi državami. Na podlagi tega pregleda Komisija predlaga, da se odobritve za prevzem obveznosti v višini 54 milijonov EUR in odobritve plačil v višini 51 milijonov EUR prerazporedijo iz rezerve (proračunski člen 30 02 02) v operativno vrstico (08 05 01 – Vzpostavitev okvira za upravljanje ribolovnih dejavnosti, ki jih izvajajo ribiška plovila Unije v vodah tretjih držav). Ta proračunsko nevtralna prerazporeditev se nanaša na sporazume o ribolovu z Gabonom, Mavretanijo in Cookovimi otoki, ki so bili sklenjeni in se bodo začeli začasno uporabljati do sredine novembra.

Razpoložljive odobritve za prevzem obveznosti, vključno z rezervo (58,3 milijona EUR) in glavno operativno vrstico (84,3 milijona EUR), znašajo 142,6 milijona EUR. Ob upoštevanju rezultatov pogajanj in sporazumov, podpisanih s Cookovimi otoki, Mavretanijo in Gabonom, končne skupne potrebe znašajo 153,5 milijona EUR. Zato je za izpolnitev pogodbenih obveznosti potreben dodaten znesek v višini 10,9 milijona EUR.

Za odobritve plačil, vključno z rezervo (55,3 milijona EUR) in glavno operativno vrstico (84 milijona EUR), razpoložljiva sredstva znašajo 139,3 milijona EUR. Glede na potrebe po plačilih v višini 160,7 milijona EUR za kritje obstoječih protokolov in ob upoštevanju sporazumov, podpisanih s Cookovimi otoki, Mavretanijo in Gabonom, skupne potrebe po plačilih presegajo razpoložljiva sredstva za 21,4 milijona EUR.

v EUR Proračunska vrstica Naziv Odobritve za prevzem obveznosti Odobritve plačil 08 05 01 Vzpostavitev okvira za upravljanje ribolovnih dejavnosti, ki jih izvajajo ribiška plovila Unije v vodah tretjih držav 64 925 000 72 425 000 30 02 02 Diferencirana sredstva (Rezerva za proračunski člen 08 05 01) –54 000 000 –51 000 000 Skupaj 10 925 000 21 425 000

6.Program za digitalno Evropo

Zaradi zamud pri sprejemanju delovnih programov za izvajanje programa za digitalno Evropo zaradi poznega sprejetja ustreznega temeljnega akta je treba več razpisov za zbiranje predlogov preložiti na konec leta 2022. Zato se lahko raven odobritev plačil, vključena v PP 2022, zmanjša za 216 milijonov EUR:

v EUR Proračunska vrstica Naziv Odobritve za prevzem obveznosti Odobritve plačil 02 04 01 10 Kibernetska varnost –5 000 000 02 04 01 11 Evropski industrijski, tehnološki in raziskovalni strokovni center za kibernetsko varnost –118 000 000 02 04 03 Umetna inteligenca –49 000 000 02 04 04 Znanja in spretnosti –5 000 000 02 04 05 01 Uvajanje –39 000 000 Skupaj 0 –216 000 000

7.Posodobitev prispevka IPA III za program Erasmus+

Prispevek IPA III za program Erasmus+ v višini 3,7 milijona EUR je bil prvotno dodeljen za podporo bolonjskim dejavnostim, ki se načrtujejo prek postopka komitologije odbora IPA, od tega 2,2 milijona EUR v letu 2022 in 1,5 milijona EUR v letu 2025. Vendar zaradi zamude pri sprejetju temeljnega akta IPA III in trenutnega stanja pogajanj o mednarodni razsežnosti programa Erasmus+ v letu 2022 ne bo mogoče porabiti zneska v višini 2,2 milijona EUR, kot je bilo načrtovano za bolonjske dejavnosti, zato bo ta znesek reprogramiran za druge dejavnosti v okviru IPA. Te spremembe vplivajo na PP 2022 in na finančno načrtovanje za znesek, načrtovan za leto 2025. Predlagana sprememba PP 2022 ima na splošno nevtralen učinek na proračunske vrstice IPA:

Proračunska vrstica Naziv Odobritve za prevzem obveznosti Odobritve plačil 15 02 01 02 Erasmus+ – prispevek iz IPA III –2 200 000 0 15 02 01 01 Priprave na pristop 2 200 000 0 Skupaj 0 0

8.Decentralizirane agencije in Evropsko javno tožilstvo

8.1 Evropska agencija za varnost v letalstvu (EASA)

Cilj predloga za pobudo ReFuelEU Aviation je zagotoviti enake konkurenčne pogoje za trajnostni zračni promet. EASA bo morala v okviru predloga pristojnim nacionalnim organom zagotoviti podatke o polnjenju letalskega goriva na letališčih Unije. Od leta 2025 bo morala EASA tudi objavljati tehnična poročila o skladnosti gospodarskih subjektov z obveznostmi v okviru pobude ReFuelEU Aviation. Da bi EASA lahko izvajala te dodatne naloge, Komisija predlaga, da se k številu delovnih mest, vključenih v predlog proračuna za leto 2022, doda eno delovno mesto AD5 in da se prispevek EU za agencijo EASA v rezervi v letu 2022 poveča za 1,8 milijona EUR, kar naj se izravna z ustreznim zmanjšanjem v proračunskem členu 02 03 01 (IPE – Promet).

Proračunska vrstica Naziv Odobritve za prevzem obveznosti Odobritve plačil 02 03 01 Instrument za povezovanje Evrope – Promet –1 800 000 –1 800 000 30 02 02 Diferencirana sredstva (Rezerva za proračunski člen 02 10 01) 1 800 000 1 800 000 Skupaj 0 0

Posodobljen kadrovski načrt je naveden v prilogi v proračunskem formatu.